Inselgruppe
E Inselgruppe isch e Gruppe vo mehrere Insle.

Definition
Mit em Begriff Inselgruppe wärde mehreri Insle zun ere Gruppe zsämmegfasst, wo relativ nooch binenander lige und relativ wiit ewäg vo andere Insle si. Inselgruppe chönne ihrersits us einzelne Insle und Inselgruppe bestoh, wie das öbbe bi dr südpazifische Inselrepublik Vanuatu dr Fall isch.

E Synonym für Inselgruppe isch im hütige Sproochgebruuch dr Fremdwortbegriff Archipel, au wenn das Wort, wo us em Griechische chunnt, eigentlig en „Inselmeer“, d. h. en Inselregion beschriibt, wo us Insle und Inselgruppe und s Meer zrings ume bestoht.

Inselgruppe wie öbbe d Azore oder Hawaii lige uf ere underseeische Erhebig und löön sich eso geographisch oder geologisch zsämmefasse. Mänggisch spiile aber für d Zsämmefassig vo mehrere Insle zun ere Inselgruppe vor allem politischi, historischi oder kulturelli Kriterie e Rolle. Das gältet au für d Underdeilig von ere Inselgruppe, wo geographisch zsämmeghört,  in Undergruppe (z. B. die West- und Ostfriesische Insle).

Au chönne, wie im Fall vo de Ionischen Insle alli Insle im ene Meer oder Näbemeer zun ere Inselgruppe zsämmegefasst si. 

Je noch dr Topografii vo de Insle redet mä von ere Inselchetti, eme Inselbooge oder au von ere Doppelinsle.

E bsundrigi Form bilde d Insle vom ene Atoll, si wärde meistens under em Begriff Atoll zsämmegfasst.

E baar grossi Inselgruppen oder Archipel

Im Atlantische Ozean
Färöer	
Britischi Insle
Azore 
Kanarischi Insle
Westindischi Insle
Kapverdischi Insle
Südligi Sandwichinsle

Im Pazifische Ozean
Aleute
Kurile
Japan
Philippinen
Hawaii-Insle
Mariane
Karoline
Indonesische Archipel
Salomon-Insle
Neuji Hebride
Samoa-Insle
Marquesas
Gsellschaftsinsle
Tuamotu-Archipel
Neuseeland

Im Indische Ozean
Maledive
Mergui-Archipel
Andamane
Nikobare
Komore
Seychelle
Maskarene

Im Arktische Ozean
Franz-Joseph-Land
Königin-Elisabeth-Insle	 
Sewernaja Semlja
Spitzbärge

Im Südlige Ozean
Balleny-Insle
Südligi Orkneyinsle
Südligi Shetlandinsle

Geografischs Objekt